Darren Aronofsky

**Darren Aronofsky** (sündinud 12. veebruaril 1969 New Yorgis) on Ameerika Ühendriikide filmilavastaja, produtsent, stsenarist ja näitleja. 

## Elulugu
Aronofsky sündis New Yorgis Brooklynis õpetajate perre. Ta lõpetas New Yorgi Edward R. Murrowi keskkooli. Pärast kooli reisis ta kuus kuud Lähis-Idas, Euroopas ja Guatemalas. Aastal 1987 astus ta Harvardi ülikooli, kus ta õppis antropoloogiat, filmindust ja animatsiooni. Aastal 1990 tegi ta kursusetööna enda esimese lühifilmi "Supermarket Sweep".

1992. aastal kolis ta Los Angelesse, kus ta täiendas end filmilavastajana. 

## Režissööritöid
* **"π"** IMDb: 
 
**Žanr:** triller/ulme. **Stuudio:** Harvest Filmworks (1998). **Osades:** Sean Gullette, Mark Margolis, Ben Shenkman, Pamela Hart, Stephen Pearlman, Samia Shoaib

Matemaatik Max (Sean Gullette) usub, et looduses saab kõike seletada numbrite abil, ning et kaose taga peitub kord. Selle kinnisidee lahendamiseks loob ta arvuti, mis peab leidma kõikeseletava valemi. Kuid Maxi leiutist ihkavad ka Wall Streeti ärihaid ja ususekt.

Mustvalge filmi eelarve oli 60 000 dollarit. Film teenis kokku ligi 3,2 miljonit dollarit. Film käis paljudel filmifestivalidel ja võitis 1998. aasta Sundance'i festivalil auhinna.

* **"[[Reekviem unistusele]]"** IMDb: 

**Žanr:** draama. **Stuudio:** Artisan Entertainment (2000). **Osades:** Ellen Burstyn, Jared Leto, Jennifer Connelly, Marlon Wayans, Christopher McDonald

Lugu üksildasest narkosõltlasest Sarast (Ellen Burstyn) ja tema pojast Harryst (Jared Leto), kes teenib elatist uimasteid müües.

* **"Allikas"** IMDb: 

**Žanr:** draama/romantika/ulme **Stuudio:** Warner Bros Pictures (2006). **Osades:** Hugh Jackman, Rachel Weisz, Marcello Bezina, Alexander Bisping, Ellen Burstyn

Lugu igavesest elust, kus peategelane Tomas Creo (Hugh Jackman) otsib läbi millenniumi lahendusi teda vaevanud saladustele. 

* **"Maadleja"** IMDb: 

**Žanr:** draama/komöödia **Stuudio:** Protozoa Pictures/Saturn Films (2008). **Osades:** Mickey Rourke, Marisa Tomei, Evan Rachel Wood, Mark Margolis, Todd Barry 

Lugu kustunud karjääriga maadlejast Randy Robinsonist (Mickey Rourke), keda hüüti Jääraks. Film räägib tema püüdlusest taastada enda kunagine hiilgus ja purunenud suhted lähedastega.

## Filmograafia
# "Supermarket Sweep" (1991) stsenarist, lavastaja 
# "Fortune Cookie" (1991) lavastaja, produtsent 
# "Protozoa" (1993) stsenarist, lavastaja
# "Pii" (*π*, 1998) stsenarist, lavastaja
# "Reekviem unistusele" (, 2000) stsenarist, näitleja, lavastaja
# "Sügavikus" (, 2002) stsenarist, produtsent
# "Allikas" (, 2006) stsenarist, lavastaja
# "Maadleja" (, 2008) lavastaja, produtsent
# "Must luik" (, 2010)

## Tunnustus
* 1998 Directing Award Dramatic (Sundance'i filmifestival): "Pii"
* 1998 FIPRESCI Prize – Special Mention (Thessaloniki Film Festival): "Pii" – International Competition
* 1998 Gotham Awards / Open Palm Award: "Pii" 
* 1999 Special Mention (Málaga International Week of Fantastic Cinema): "Pii" 
* 1999 Florida Film Critics Circle Awards: "Pii" – Newcomer of the Year
* 1999 Independent Spirit Awards: "Pii" – Best First Feature
* 2000 Golden Spike (Valladolid International Film Festival): Reekviem unistusele
* 2001 Young Hollywood Awards: Hottest Young Filmmaker
* 2001 Online Film Critics Society: Reekviem unistusele – Awards Best Director
* 2006 Feature Film Prize in Science and Technology (Hamptons International Film Festival): Allikas
* 2009 Kuldlõvi (Veneetsia filmifestival): "Maadleja"
* 2009 Independent Spirit Awards: Maadleja – Best Feature
* 2009 Kansas City Film Critics Circle Awards: Maadleja – Best Director

## Välislingid
* 
* Koduleht
* Blogi
* Darren Aronofsky (Aronofsky.Net)